cyanic-selkie/wikianc huggingface dataset:
Канад
Гадаад харилцаа ба цэрэг арми
Британийн Эзэнт Улс, Английн Канад дахь Хамтын Нөхөрлөлтэй бат бэх холбоотой байсан нь Бурын хоёрдугаар дайн, Дэлхийн нэгдүгээр дайн, Дэлхийн хоёрдугаар дайнд Британийн цэргийн ажиллагаанд томоохон хүчээр оролцоход хүргэжээ. Түүнээс хойш Канад олон талт хамтын ажиллагааг дэмжиж ирсэн бөгөөд дэлхий дахины шинжтэй асуудлыг бусад улс үндэстэнтэй хамтран шийдвэрлэх хүчин чармайлт гаргаж байна. Канад 1945 онд Нэгдсэн Үндэстний Байгууллагад элссэн ба 1949 онд НАТО-г үндэслэн байгуулалцсан. Хүйтэн дайны үед Канад Солонгосын дайнд НҮБ-ын хүчинд томоохон бүрэлдхүүнээ илгээсэн бөгөөд Зөвлөлт Холбоот Улсын агаарын довтолгооноос хамгаалах зорилгоор АНУ-тай хамтран Хойд Америкийн Агаар Сансраас Хамгаалах Команд (NORAD) байгуулжээ.
Канад НҮБ-ын энхийг сахиулах үйл ажиллагаанд тэргүүлэх үүрэг гүйцэтгэсээр ирсэн. 1956 оны Суэцийн хямралын үеэр Лэстер Б. Пийрсон НҮБ-ын энхийг сахиулах хүчнийг оруулах санал дэвшүүлж хурцадмал байдлыг намжааж байв. Тэр цагаас хойш Канад энхийг сахиулах 50 ажиллагаанд оролцсон, үүний дотор 1989 он хүртэл НҮБ-ын энхийг сахиулах бүх ажиллагаанд оролцжээ. Түүнчлэн Руанда, хуучин Югослав болон бусад газар олон улсын хүчний бүрэлдхүүнд бие бүрэлдхүүнээ байнга байрлуулж байв.
Канад 1990 онд Америкийн Улсуудын Байгууллагад (АУБ) элссэн. Канад 2000 оны зургадугаар сард АУБ-ын Ерөнхий Ассемблейн хурлыг Винзорт хийлгэж байсан бөгөөд 2001 оны дөрөвдүгээр сард Америкийн дээд хэмжээний гуравдугаар уулзалтыг Кэбэк хотноо хийлгэж байв. Канад Ази-Номхон Далайн Эдийн Засгийн Хамтын Ажиллагааны форумаар (АПЕК) дамжуулан Номхон Далайн эргийн улсуудтай харилцаа холбоогоо өргөжүүлэхийг эрэлхийлж байна.
2001 оноос хойш Канад Афганистанд АНУ-ын тогтворжуулах хүчин болон НҮБ-аас эрх олгож, НАТО-гийн командалсан Олон улсын аюулгүй байдлын тусламжийн хүчний бүрэлдхүүнд цэргээ илгээсэн. Канад, АНУ хоёр Дэлхийн баруун хагасын аяллын санаачлагаар дамжуулан Канад-АНУ-ын хил дагуу аюулгүй байдлыг бэхжүүлэхийн тулд муж улс болон мужийн агентлагуудын хүчин чармайлтыг нэгтгэсээр байна. Канадын Гамшгийн үеийн тусламж, хариу арга хэмжээний баг (DART) сүүлийн жилүүдэд тусламжийн гурван томоохон үйл ажиллагаанд оролцсон. Тухайлбал 2004 онд Өмнөд Азийг нэрвэсэн Энэтхэгийн Далайн газар хөдлөлт, 2005 оны Катрина хар салхи, 2005 оны Кашмирийн газар хөдлөлтийн дараа 200 хүнтэй баг илгээж байсан.
2007 оны хоёрдугаар сард Канад, Итали, Британи, Норвеги, Орос ядуу улс орнуудад олон сая хүний амийг аварч болох вакцин гаргаж авахад нэмэр болох 1.5 тэрбум долларын төслийг санхүүжүүлэхээр болсноо мэдэгдэж, бусад улсыг үүндээ нэгдэхийг уриалжээ. 2007 оны наймдугаар сард Оросын экспедиц Хойд туйлд Оросын далбааг хатгасны дараа Хойд Мөсөн Далайн усан дахь Канадын бүрэн эрхт байдалд асуудал учрав. Канад 1925 оноос хойш тус бүсийг өөрийн бүрэн эрхэд хамаарах нутаг дэвсгэр гэж тооцсоор иржээ.
Мужууд ба нутаг дэвсгэрүүд
Канад нь арван муж, гурван нутаг дэвсгэрээс бүрдсэн холбооны улс бөгөөд эдгээрийг бүсчилж болдог. Баруун Канад нь Бритиш Коламбиа болон тал нутгийн гурван мужаас (Альберта, Саскачеван, Манитоба) бүрдэнэ. Төв Канад Кэбэк, Онтарио мужуудаас бүрдэнэ. Канадын Атлантын Далайн Бүс нь далайн эргийн гурван муж (Нью-Брансвик, Принс Эдвардын арал, Нова Скотиа), болон Ньюфаундленд ба Лабрадороос бүрдэнэ. Зүүн Канад гэж Төв Канад, Канадын Атлантын Далайн Бүсийг хамтад нь хэлдэг. Гурван нутаг дэвсгэр (Юкон, Баруун Хойд Нутаг Дэвсгэр, Нунавут) Хойд Канадыг бүрдүүлдэг. Мужууд нь нутаг дэвсгэрээс илүү их өөртөө засах эрхтэй. Муж, нутаг дэвсгэр бүр өөрийн бэлэг тэмдэгтэй.
Мужууд нь Канадын нийгмийн ихэнх хөтөлбөрийг (тухайлбал эрүүл мэнд, боловсрол, халамж) хариуцдаг бөгөөд хамтдаа холбооны засгийн газраас их орлого цуглуулдаг дэлхийд бараг цорын ганц бүтэц юм. Холбооны засгийн газар зарцуулах эрх мэдлээ ашиглан Канадын эрүүл мэндийн тухай акт зэрэг үндэсний бодлогыг мужуудад хэрэгжүүлж болно. Мужууд эдгээрт хамрагдахгүй байхаар шийдэж болох боловч практикт ингэх нь ховор байдаг. Баян, ядуу мужуудын хооронд үйлчилгээ, татварын харьцангуй жигд стандартыг хангахын тулд холбооны засгийн газар тэгш байдлыг хангах мөнгө олгодог.
Бүх мужууд дан танхимт парламенттай бөгөөд Канадын Ерөнхий сайдын нэгэн адил сонгогдсон Ерөнхий сайдаар удирдуулсан, сонгуулиар гарч ирдэг хууль тогтоох байгууллагатай. Муж бүрт Хатан хааныг төлөөлөх Канадын Амбан Захирагчтай төстэй Дэд Захирагч суудаг. Дэд Захирагч нь Канадын Ерөнхий Сайдын зөвлөснөөр томилогддог боловч сүүлийн жилүүдэд мужийн засгийн газруудтай зөвшилдөж байж энэ албанд томилох нь улам ихэсч байна.
Хэлхээс
Ангилал:Википедиа:Онцлох өгүүлэл  Ангилал:Их наймын орон Ангилал:Хамтын Нөхөрлөлийн орон Ангилал:Нэгдсэн Үндэстний Байгууллагын гишүүн орон Ангилал:Холбооны Хаант Улс Ангилал:Хойд Америкийн орон Ангилал:ЭЗХАХБ-ын гишүүн орон
2006 оны сагсан бөмбөгийн дэлхийн аварга шалгаруулах тэмцээн
2006 оны сагсан бөмбөгийн дэлхийн аварга шалгаруулах тэмцээн (2006 FIBA World Championship) нь Япон улсад 2006 оны 8 сарын 19-нөөс 9 сарын 3-ны хооронд зохион байгуулагдсан тэмцээн юм. Уг тэмцээнийг Олон Улсын Сагсан бөмбөгийн Холбоо (ФИБА), Японы Сагсан бөмбөгийн Холбоо хамтран зохион байгуулсан.
Өмнөх удаагийн тэмцээнд 12 баг өрсөлдөж байсан бол энэ удаа 24 баг өрсөлдөж 1986 оноос хойш анх удаагаа тохиож буй үйл явдал болж байлаа.
A хэсэг (Сэндай)
2006 оны 8 сарын 16
2006 оны 8 сарын 20
2006 оны 8 сарын 21
2006 оны 8 сарын 24
B хэсэг (Хирошима)
2006 оны 8 сарын 16
2006 оны 8 сарын 20
2006 оны 8 сарын 21
2006 оны 8 сарын 23
2006 оны 8 сарын 24
C хэсэг (Хамамацү)
2006 оны 8 сарын 19
2006 оны 8 сарын 23
D хэсэг (Саппоро)
2006 оны 8 сарын 19
2006 оны 8 сарын 20
2006 оны 8 сарын 22
2006 оны 8 сарын 23
2006 оны 8 сарын 24
Хасагдах шатны тоглолт (Сайтама)
Бүх цаг орон нутгийнхаар (UTC+9)
Холбоос
# дэлхийн аварга #
Билиг-ДБ дунд сургууль
Билиг-ДБ дунд сургууль нь Сэлэнгэ аймгийн Мандал сум буюу Зүүнхараа хотод байрладаг, Ерөнхий боловсролын 12 жилийн дунд сургууль юм. 2001 оны 4 сард БТА Б.Наранцэцэгийн санаачлагаар анхныхаа бэлтгэл бүлгийг 16 суралцагч, 2 багштайгаар хичээллүүлж эхэлснээр сургуулийн анхны суурь тавигдсан.
Ангилал:Сэлэнгэ аймгийн дунд сургууль
Тунисын ерөнхийлөгч
thumb|200px|Тунисын ерөнхийлөгчийн далбаа Тунисын ерөнхийлөгч нь хаант засаглалыг халсан 1957 онд бий болсон албан тушаал бөгөөд тус улсын төрийн тэргүүн болно.
Ерөнхийлөгчийн бүх ард түмний шууд сонгуулиар, 5 жилийн хугацаатай сонгодог бөгөөд нэг хүн хэдэн ч удаа сонгогдож болно. Ерөнхийлөгчид нэр дэвшихийн тулд 40-өөс 75 настай, эцэг эх болон аль нэг талын өвөг эцэг эх нь Тунисын иргэн байсан, давхар иргэншилгүй, Исламын шашинтай, тус улсын иргэн байх ёстой.
Зүүлт
Ангилал:Төрийн тэргүүний жагсаалт
Ю А-инь
Юү А-инь (유아인, юү а-ин) — Өмнөд Солонгосын эрэгтэй жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1986 онд төрсөн
Дайкон
Дайкон нь дараах утгуудыг илэрхийлнэ:
Дэниел Грейг
Дэниел Грейг (Daniel Greig, 1991 оны гуравдугаар сарын 13-нд Мельбурн хотод төрсөн) нь Австралийн тэшүүрчин юм.
Холбоос
Ангилал:1991 онд төрсөн Ангилал:Австралийн тэшүүрчин Ангилал:Австраличууд
Манитоба
Манитоба нь Канадын нэг муж бөгөөд 647,797 ам.км нутаг дэвсгэртэй, 1,196,291 хүн амтай (2008 оны тооцоо).
Манитоба Баруун Канадад оршдог ба өмнө талаараа АНУ-ын Хойд Дакота, Миннесота муж улсууд, хойд талаараа Нунавут, Хадсон булан, баруун талаараа Саскачеван, зүүн талаараа Онтарио мужтай тус тус хиллэдэг.
1870 онд Манитоба нь нутаг дэвсгэрүүдээс үүссэн анхны муж болсон. Луи Риел шинэ мужийг алгонкинчуудын "Manitou" буюу "сүнс" гэсэн утгатай үгтэй холбоотойгоор "Манитоба" гэж нэрлэжээ. Улаан голын хөндийн бүс дэх Манитоба нь Канадын анхны өрнөдийн колони болон сууринг агуулж байв. Манитоба нь Умард мөсөн далайн гүн уст боомт (Хадсон буланд Манитоба мужийн Чөрчилд байрладаг) бүхий Канадын цорын ганц муж юм. Манитобагийн далайн боомт нь Канад, Азийн хоорондох хамгийн дөт усан замын дагуух цорын ганц холбоос юм.
Нийслэл бөгөөд хамгийн том хот нь Виннипег бөгөөд 633,451 хүн амтай. Виннипегийн нийслэлийн бүсийн нийт хүн ам 2006 оны тооллогоор 730,305 байв.
Цахим холбоос
Ангилал:Канадын муж
Анатолий Папанов
190px|thumb| Анатолий Дмитриевич Папанов (Анатолий Дмитриевич Папанов; 1922 оны 10-р сарын 31 - 1987 оны 8-р сарын 5) нь Зөвлөлт Холбоот Улсын кино жүжигчин байв.
Цахим холбоос
Ангилал:Оросын кино жүжигчин Ангилал:ЗХУ-ын кино жүжигчин Ангилал:Театрын жүжигчин Ангилал:Ардын Жүжигчин (ЗСБНХОУ) Ангилал:Ардын Жүжигчин (ЗХУ) Ангилал:Төрийн шагналтан (ЗХУ) Ангилал:Зөвлөлтийн иргэн Ангилал:Оросууд Ангилал:1922 онд төрсөн Ангилал:1987 онд өнгөрсөн
Дайн
Дайн нь 2 буюу түүнээс дээш тооны бүлэг хүмүүс урт хугацааны турш дайтаж байлдах явдал юм. Эзэрхэн ноёрхогч улсуудын стратегийн бодлогоос үүдэн гарсан зэвсэгт тэмцлийг дайн хэмээн албан ёсоор үздэг билээ. Хүн төрөлхтөн түүхэндээ 2000 гаруй дайн тулалдаан хийж иржээ. Тэртээ 19-р зуунд Наполеон "Жад сэлэмгүйгээр дайнд ялах цаг ирнэ" гэж хэлсэн байдаг.
Хүн төрөлхтөн үүссэн цагаасаа эхлээд өөр хоорондоо дайтсаар ирсэн түүхтэй. Энэ дайн тулаан анхандаа нэг овог омгийн хооронд болдог байснаа яваандаа хоёр ба түүнээс олон тооны улсыг хамрах болж, цаашлаад дэлхийн хэмжээнд 100 гаруй улс, тэрбум гаруй оршин суугч, хэдэн арван мянган хавтгай дөрвөлжин км бүс нутгийг хамран явагддаг болсон билээ. Үүний жишээ нь хамгийн хохирол учруулсан гэж үздэг Дэлхийн нэгдүгээр дайн ба Дэлхийн хоёрдугаар дайн юм.
Цао Вэй улс
Цао Вэй улс бол (220-265) Зүүн Хань улсын тэргүүн сайд Цао Цаогийн хөвгүүн Цао Пигийн байгуулсан улс юм.
Нэрний үүсэл
Ангилал:Хятадын династи Ангилал:Гурван улсын үе Ангилал:3-р зууны түүx Ангилал:Хятадын түүхэн улс
И Со-жинь
80px|left| И Со-жинь (이서진; 1971 онд төрсөн) — Өмнө Солонгосын жүжигчин.
Жүжигчин
Ха Жи-воньтой цуг тоглосон «Таму» ОАК (2003), И Ынь-жүтэй цуг тоглосон «Галт шувуу» (2004), Хань Жи-миньтэй хослон гол дүр бүтээсэн «И Сань» (2007) зэрэг олон ангит кино үзэгчдэд таалагдсан.
Бусад ажил
И овогтын гэр бүл үл хөдлөх хөрөнгийн бизнес эрхэлдэг. Тэр чиглэлээр боловсрол эзэмшсэн.
Гадаад холбоос
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1971 онд төрсөн
Хөх мөрөн
Хөх мөрөн (хятад.уламж. 長江, хялбар. 长江, пиньинь Cháng Jiāng, палл.Чанцзян ) Азидаа хамгийн урт, дэлхийд гуравт ордог бөгөөд 6418 километр урт хятадын газар нутгаар урасдаг мөрөн юм. Цинхай буюу Хөхнуур муж дахь Түвдийн тэгш өндөрлөгийн мөсөн голоос эх аван баруун өмнөөс зүүн өмнө зүг хөндлөн урсан төв болон зүүн Хятадын нутгаар урсаж Шанхай хотын тушаа Зүүн Хятадын тэнгист цутгадаг. Мөн усны цутгалын хэмжээгээрээ дэлхийн томоохон мөрний тоонд багтдаг. Шар мөрөнтэй ойр бөгөөд Хятадын түүх, эдийн засаг, соёлын хувьд хамгийн том нөлөөтэй байдаг.
Ангилал:Азийн гол мөрөн Ангилал:Аньхуйн гол мөрөн Ангилал:Жянсүгийн гол мөрөн Ангилал:Сычуанийн гол мөрөн Ангилал:Төвөдийн гол мөрөн Ангилал:Хөхнуурын гол мөрөн Ангилал:Хүбэйн гол мөрөн Ангилал:Шанхайн гол мөрөн Ангилал:Чунчины гол мөрөн Ангилал:Юньнанийн гол мөрөн
Хондурас
Хондурас ([], испани дуудлага [], албан ёсны бүтэн нэр Бүгд Найрамдах Хондурас Улс, испаниар República de Honduras) улс Төв Америкт хойгуураа Гватемал, баруун урдаараа Сальвадор, зүүн урдаараа Никарагуатай хиллэн оршдог. Газар нутгийн ихэнх хэсэг нь өндөрлөг, халуун, чийглэг уур амьсгалтай. Уулархаг газраараа 5000 м хүртэл тунадас унадаг. Нутгийн 45 хувийг халуун орны карибын нарс, эбен зэрэг үнэт мод бүхий ой эзлэнэ. Улуа, Агуан зэрэг хэд хэдэн голтой. Ашигт малтмалаас мөнгө, алт, өнгөт металлын болон төмрийн хүдэр бий.
Хондурас бол Латин Америкийн хоцрогдол орон юм. Эдийн засгийн үндэс нь хөдөө аж ахуй. Хөдөө аж ахуйд хүн амын гуравны хоёр нь ажилладаг. Гол таримал нь кофе, эрдэнэ шиш, гадил, жүрж. Экспортын 40 хувийг гадил, кофе эзлэнэ. Аж үйлдвэрээс нэхмэл, хүнсний үйлдвэрүүдтэй. Эдийн засагт нь гадаадын, гол нь Америкийн капитал нэвтэрчээ. Авто болон төмөр замын тээвэр сул хөгжсөн. Олон улсын чанартай нисэх онгоцны буудал хэд хэд бий. Хүн амын 90 шахам хувь нь испани-индианы эрлийз юм. Хүн амд ногдох жилийн дундаж орлогоор Хондурас Латин Америкт сүүлчийн байранд ордог. Албан ёсны хэл нь испани.
МЭӨ нэгдэх мянган жилд Хондурасын нутаг дэвсгэрт эртний түүхт майя аймгийн индиануудын соёл цэцэглэн хөгжиж байжээ. Тэр соёлын гол төв нь Копан хот байв. Майячуудын урлагийн уламжлалт шинж одоогийн индиан аймгийн өнгө алаглан будсан баг, сав суулганы хээнд хадгалагдан үлдсэн байна. XVI зууны эхэн хүртэл уугуул хүн ам болох индианууд нь Хондурасын нутаг дэвсгэрийг «Игуэрас» буюу «Ибуэрас» гэж нэрлэдэг байв.
Мөнгөний нэгж нь лемпира.
Эшлэл
Ангилал:Ерөнхийлөгчийн засаглалтай бүгд найрамдах улс Ангилал:Нэгдсэн Үндэстний Байгууллагын гишүүн орон Ангилал:Төв Америкийн орон
Роза Люксембург
Роза Люксембург - (Rozalia Luksenburg; 1871 оны 3 сарын 5-нд Оросын эзэнт гүрний харьяа Польшийн Замосцьд төрсөн; 1919 оны 1 сарын 15-нд Берлинд нас барсан) нь Герман болон Европын зүүний хувьсгалт социал - демократын нөлөө бүхий төлөөлөгч, марксист онолч, философич, эдийн засагч, нийгмийн зүтгэлтэн. Германы Коммунист Нам болон дайны эсрэг "Спартак" холбоог үндэслэгчдийн нэг.
Цахим холбоос
Амьдрал
Ангилал:Германы эзэнт гүрний улс төрч Ангилал:Польшийн улс төрч Ангилал:Хувьсгалч Ангилал:Уран зохиолын бус ном зохиогч Ангилал:Герман хэлээрх утга зохиол Ангилал:Арваннэгдүгээр сарын хувьсгалын хүн Ангилал:Антимилитаризмын хүн Ангилал:Германы Ардчилсан Социалист Намын гишүүн Ангилал:Польш ба Литвын Хант Улсын Социал демократын гишүүн Ангилал:Германы Коммунист Намын дарга Ангилал:Карл Либкнехт Ангилал:Марксист онолч Ангилал:Оросын цагаач Ангилал:1919 оны эрүүгийн хэрэг Ангилал:Герман дахь эрүүгийн хэрэг Ангилал:Хүн амины хэргийн хохирогч Ангилал:Германы хүн Ангилал:Оросын Хаант Улсын хүн Ангилал:Оросууд Ангилал:1871 онд төрсөн Ангилал:1919 онд өнгөрсөн
Чон Бу-сог
Чон Бу-сог (Чон Бу-сок, солонгосоор 정보석, жир дуудлага нь [чонъ-буу-сог], англи латин үсгээр хэвшсэн нь Jung Bo Suk, Jeong Bo-seok) — «Им Сан Уг» (2001) киноны эсрэг талын залуу худалдаачны дүрийг бүтээсэн, «Тэ Жу Ён» (2006) киноны Хятаны жанжин, «Тэмцэл» киноны Чу Пиль-ён гэсэн хоёр дүрээр шилдэг жүжигчний шан хүртэж байсан Өмнөд Солонгос улсын эрэгтэй жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1961 онд төрсөн
Төмөрт хот
Төмөрт хот (Теміртау, Темиртау) бол Казахстаны Харганат мужийн хот юм. Хот нь Нура гол эрэгт байрладаг. Харганат хотоос хойт тээ 39 км зайд оршино.
Зүүлт
Ангилал:Харганат мужийн суурин Ангилал:Азийн суурин
Үсэглэл
thumb|right|Франц үсэглэлийн "Т" үсэг (1861 он) Үсэглэл - үсэг бичиг анхлан суралцагч хүүхдийг үсэглэж сургах ном. Ихэвчлэн цагаан толгойн үсэг бүртэй холбоотой үг, зураг, дүрсийг агуулсан байдаг. Авиа, дармал болон бичмэл үсэг, үгийн үе, үг, улмаар хэлц үг, хялбар өгүүлбэрийг хэрхэн унших, бичихийг хялбараар ойлгуулах зорилготой.
Ангилал:Бичиг үсэг Ангилал:Хүүхдийн ном
Хэрэглэгчийн интерфэйс
Хэрэглэгчийн интерфейс нь машинтай харилцан үйлдэл хийх боломжийг хэрэглэгчид олгодог. Хэрэглэгчийн интерфейс голдуу доорх хоёр зүйлийг хангадаг:
Batch interface
Batch interface (багцын интерфейс) нь хамгийн анхны цахим тооцоолуурын хэрэглэгчийн интерфейс юм энэ интерфейс нь 1945–1968 оны хооронд ашиглагдаж байсан. Batch interface (багцын интерфейс) - үүд нь олон талт боломжгүй хэрэглэгчийн интерфейсүүд, тухайн хэрэглэгч хаана багц боловсруулалт хийнэ тухайн багцын ажлын бүх нарийн төлвүүдийг онцлон зааж өгдөг ба төлвүүдийг хүлээж авхад бүх процесс биелж дуусна. Тухайн тооцоолуур нь оролт өгсний дараа тийм ч хурдан биелүүлдэггүй харин процесс эхэлсэн байдаг. Batch interface (багцын интерфейс) нь ямар командууд ба удирдамжуудаар тухайн үйлдлүүдийг удирдаж файлд оруулсан байна тэдгээр файлууд биелэгдэж дуусна. Мөн хэрэглэгч багцын командуудыг өгөхдөө заавал админ эрхээр хандана. Багцын интерфейс нь консол дээр суурилсан хэрэглэглээний түвшний програм юм. Системийн консол дээрээс >argbatch бичнэ багц командын хэлбэр нь команд бүр эхлэхдээ argbatch гэсэн тэмдэгт мөрийн дараагаар бичигдэнэ. Багц командын үндсэн элементүүд: argbatch <batchCommandIdentifier>, <batchEnvironment>, <batchParameters>, <batchHelp> Команд нь <commandOperation> ба <commandObject> холбоосоор бүрддэг. -Энгийн үйлдлийн командууд нь show, set, create, delete, backup -Энгийн тусагдахуун командууд нь database, databaselocation, job ба extension юм. командын хэлбэр > argbatch set environment help Дээрхи жишээнд тухайн орчины тохиргооны талаарх тусламжыг харуулах. Дэлгэцэнд орчны урсгалыг харуулах. командын хэлбэр нь: >argbatch show environment Нууц үг тохируулах: командын хэлбэр > argbatch set environment password=mypassword Шинэ даалгавар тохируулах: командын хэлбэр > argbatch set environment target=newtarget argbatch set environment target=newtarget product=newproduct Тусгай даалгаваруудын мэдээллийг дэлгэцэнд харуулах: командын хэлбэр > argbatch show environment target=newtarget Бүх даалгаваруудыг дэлгэцэнд хэвлэх: командын хэлбэр > argbatch show environment alltargets Командуудыг харах > argbatch show commands
Тэмдэглэгээ
Маш олон төрлийн машинууд нь хүнд аюул учруулах магадлал өндөр учраас тухайн машины хэрэглэгчийн интерфэйс нь маш товч бөгөөд тодорхой харагдах ёстой ба сандарч тэвдсэн үедээ ч түүнийг найдвартай ашиглах бололцоотой байх нь ихээхэн чухал үүрэгтэй. Тиймээс ч ослын таслуурт онцгой шаардлага тавигдсан байдаг. Олон улсын IEC/EN 60073 болон IEC/EN 60204-1 стандартууд хүн бүхний мэдэх гудамжны гэрлэн дохионы төхөөрөмжийн өнгийг чиг болгон тухайн ашиглалтын товчны өнгийг сонгодог байна. Машины мэдээлэгч баганы өнгө дараах үзүүлсэн дарааллын дагуу хэрэглэх шаардлагатай.
Нэмэлт тэмдэгтүүдийг IEC 60417-5007 стандартын дагуу жишээлбэл:
Ангилал:Програм хангамж Ангилал:Алдааны менежмент
Португалын хөлбөмбөгийн үндэсний шигшээ баг
Цахим холбоос
Ангилал:Европын хөлбөмбөгийн үндэсний шигшээ баг  Хөлбөмбөг Ангилал:Португалын Гавьяаны одон шагналтан (командлагч)
Цана
thumb|right|100px Цана нь хүнийг цасан шигдүүлэхгүйгээр алхах ба гулгахад туслах зориулалтаар анх хойд туйлын эскимос үндэстний хүмүүсээр 6000 гаруй жилийн өмнө бүтээгджээ. Анхны цаныг далайн хавны арьсаар хийдэг байж. Орчин үед цаныг олон янзын нийлэг эдээр үйлдвэрлэж аялал зугаалга ба спортын хэрэглээнд голчлон хэрэглэж байна.
Ангилал:Биатлон Ангилал:Шорт трек Ангилал:Спортын хэрэгсэл
Далан
Далан, levée (англи хэлэнд: dike, dyke, embankment, floodbank эсвэл stopbank) нь байгалийн хүчин зүйлээр бий болсон эсвэл хүний гараар баригдсан хана маягийн барилга байгууламж, нурууг хэлэх ба ихэнхдээ усны түвшинг тохируулах зорилгоор баригддаг. Далангийн хэрэглээ их байх ба ихэвчлэн газар нутгийг ус, үерээс хамгаалах зориулттай учир голын урсгалын чиглэл, далайн эргийн шугам гэх мэт обьектдоо тэнхлэгийн хувьд параллел чиглэлтэй, ихэвчлэн ул хөрсөөр баригддаг.
Далан - Levee
Далан буюу levee нь Франц үг levée-ээс гаралтай ба (түвшин өсөх гэсэн утгатай) ихэвчлэн Америк англи хэлэнд хэрэглэгддэг. 1718 онд Шинэ Орлеанд хот байгуулсаны дараа тэнд оршин суудаг байсан англичууд анх одооны утгаар нь хэрэглэжээ. Нэрний үндсэн гарал нь гол ба голын татмаас хяр нь өндөр түвшинд байрлах дэнж, түүний онцлогоос үүдсэн гэж үздэг.
Далан - Dike
Орчин үеийн бас нэг нэр болох dike эсвэл dyke нь Голланд хэлний "dijk" гэсэн үгнээс гаралтай ба 12-р зуунд Присиагийн даланг (одоогоор Нидерланд ба Германы хэсэгт байдаг) барьж түүнийгээ Frisia dike гэж нэрлэсэнээр эхэлсэн гэж үздэг. Дараа нь 126 km урттай Westfriese Omringdijk даланг 1250 онд хуучин байсан Присиагийн далантай холбож барьж дууссан гэдэг. Ромын он тооллын бичиг хөтлөгч Такитус (МЭ 70) үймээн дэгдээгч Батави омгийнхон тэдний гэр орон, газар нутгаа үерээс хамгаалахын тулд хэсэг хэсэг далан барьлаа гэж тэмдэглэсэн байдаг. Энэхүү dijk гэдэг үг нь шуудуу ба дэнж гэсэн үгнүүдтэй ойролцоо утгыг илэрхийлдэг. Дуудлага ойролцоо англи үгээр to dig (ухах) гэж илэрхийлэгдэж болно.
Хэрэглээ
Хүний гараар бүтээсэн далангуудын нийтлэг хэрэглээ нь эдэлбэр, аж ахуйн газрыг үерийн уснаас хамгаалах, гол мөрний сав газарт оршин суух хот тосгоныг хамгаалах, далайн эрэг, усан замын зөрлөгийн өөрчлөлтийг бага байлгах, чиглүүлэх гэх мэт юм; мөн даланг голын урсгалыг чиглүүлэх, голдирол өөрчлөх, голын урсгалын хурдыг тохируулах зорилгоор барьж болно. Газрын гадаргын хотгор гүдгэрийг тохиромжтой налуутай трассын дагуу даван туулахын тулд засмал болон сайжруулсан авто замын дор даланг барьж ашигладаг. Авто замын далангийн барилгын технологи нь үер усны далангийн технологиос ангид байна. Мөн далайн эрэг, эх газрын өргөтгөл полдоруудад даланг харж болох ба энд хэрэглэгдэх далангийн хяр нь мөлгөр хөтөл хэлбэртэй байна. Өөрөөр хэлбэл мөрөн болон далайд эргийн өргөтгөл хийхэд даланг эх газрыг хүрээлж хамгаалалт байдлаар барьдаг. Мөн даланг дайны үед талбайн хязгаар, шуудууг хүрээлж бэхлэлт байдлаар барьж ашигладаг байжээ. Устай үл харьцах даланг ерөнхийд нь dry-stone wall эсвэл dry-levee буюу хуурай далан гэж нэрлэдэг.
Далан нь бат бөх шороон байгууламж байх, мөн барьж байх үед үерийн эрсдэл тохиолдох магадлал өндөр байдаг тул тусгай технологиор орон бүрт харилцан адилгүй барьж байгуулдаг. Ихэвчлэн гэнэтийн үерийн үед шуудаатай элсээр эхний бэхлэлтийг хийж улмаар өргөтгөн ул хөрсөөр хучиж тогтвортой даланг бий болгож болно.
Эртний далангуудын нэг нь МЭӨ2600 оны үед Харраппен тариаланч хүмүүс барьсан байж магадгүй гэсэн таамагтай Пакистан болон Энэтхэгийн хойт хэсэгт ул мөр нь байдаг. Даланг мөн л 3000 жилийн өмнө Эртний Египетэд барьсан ба энд Нил мөрний зүүн эргээр системчилэн 970км орчим урттай үргэлжилж Газар дундын тэнгисын эрэг дээрх Нил делтагаас эхлэн орчин үеийн Авсан хүртэл өргөтгөгдсөн байна. Месопотамийн иргэншил болон Эртний Хятадад томоохон хэмжээний далангийн систем баригдаж байсан. Эртний иргэншлийн хувьд усны хаалтанд ганц хүчтэй сул тал байсан нь усны хаалтын өндөр ба түүний барилгын стандарт уртынхаа дагууд нэгэн ижил байх ёстой гэсэн шаардлага байсан юм. Нөгөө талаас энэ шаардлагаар баригдсан усны хаалтуудын хувьд тухайн үеийн бүтээгчид болон барьж буй иргэдийг удирдах засгийн үйлчлэл хэр байсанийг харуулдаг.
Далан нь ихэвчлэн сайтар бэхжсэн суурь дээр нягтруулгатай шороон овоолгоор баригдана. Суурь нь өргөн, хяраасаа доош конус хэлбэртэй /ихэвчлэн урвуу трапец/ байх ба их бие нь шороон боловч түр хүчитгэлийн элсэн уутнууд байдаг. Учир нь усны хаалтыг барьж байх үед голын хөндлөн огтлолын багасалтын нөлөөгөөр усны түвшин голын эрэг тус бүрд хурдан нэмэгдэж, голын ёроол дахь шаврын хуримтлал нэмэгдэж буурь тогтворгүй болох зэргээс хамаарч түр хүчитгэлийг хэрэглэдэг. Голын эргээс хоёр тийш үерийн татмыг үлдээж усны хаалтыг барих ба ихээхэн үертэй бүс нутагт усны хаалтын задралаас сэргийлж хэд хэдэн үе, зурвас усны хаалтын системийг босгодог. Буурь ширгэрхэг ул хөрстэй бол бул чулуугаар усны хаалтын тэхлэгийн чиглэлд мөр хийж тогтворийг сайжруулах ба үүнийг шүд гэж нэрлэдэг.
Далангийн төсөл болон барилгын технологи нь инженерчлэлийн ур ухааныг нарийн шаарддаг. Усны хаалтын дээд ба доод налуу нь элэгдлээс хамгаалагдсан байх ёстой ба хамгийн тохиромжит арга нь тогтвортой налууг өгч үндэсэрхэг өвс тарих арга юм. Өндөр усны хаалтын хамгаалагдсан газар талын налуу буюу доод налууд элэгдэлийн эсрэг дэвсэг, трассуудыг гаргаж өгдөг. Голын хэсгийн налуу буюу дээд налууд усны давалгаа, угаагдлаас сэргийлэхийн тулд усны хаалтын тогтворшилтоос илүү нарийн шийдэл хэрэгтэй байдаг. Дээд налууг хамгаалахын тулд бетон өнгөлгөө, чулуун хаялага, өрлөг, ус үл хүрэх хэсэгт таримал ургамал тарих зэрэг арга хэмжээг авна. Дээд хашицаар эсвэл бууриар шүүрэн орж ирэх усны урсгалыг хааж гидростатик даралт үүсгэхгүйн тулд тусгай шүүрүүлийн элемент, сувгийг барьж өгнө.
Голын үерээс хамгаалах
Нилээд ач холбогдол бүхий үеийн усны хаалтууд дэлхий даяар том голуудын хоёр талаар баригдсан байдаг ба эдгээрийн жишээ нь Америкийн Нэгдсэн Улсын Миссиссиппи болон Сакраменто голын эрэг, Европт ихэнх голуудад тухайлбал Нидерландад Счелдд голын эргийн усны хаалтууд юм.
Хүчитгэсэн хөрс ба усны хаалтын хамгаалалт – АНУ-ын Инженерийн армийн корпусийн (USACE) санаачлагчид болон хайрцаглаэн тусгаарлах технологийг (geocells-геонүд) практик туршилтын үедээ боловсруулжээ. энэ технологийг нэврүүлсэнээр усны хаалтын тогтворшилт, налуугын бэхэлгээний асуудлыг цогцоор нь шийдэх боломж олгосон юм. Геонүдээр хүчитгэгдсэн хөрс нь тогтворгүй байдлыг эсэргүүцэх сунах хүчдэлийг бий болгодог.
Голын голдиролд нөлөөлөх нөлөөлөл
Хиймэл усны хаалт нь голын байгалийн ёроолын өндөржилт, морфологийг урт хугацааны турш чиглүүлэх ба хэр хурдан эсвэл хэр хүчтэй нөлөөлөх эсэх нь өөр өөр хүчин зүйлээс хамаарах ба үүний нэг нь голын байгалийн хагшаас хөдөлгөх чанар буюу ёроолын ачаалал юм. Хагшаасны хуримтлал эрчимтэй Алльювийн хурдас бүхий голууд энэ шинж чанар давамгайлах хандлагатай байна. Америкийн нэгдсэн улмын Миссиссиппи голын хөндий, Хятадын Шар мөрний хөндийн зарим хэсэгт усны хаалтын гадна талын гадаргын өндөржилт усны хаалтын дотор талын буву голын ёроолын өндөржилтөөс бага байдаг нь тухайн хэсгийн усны хаалт голын ёроолын өндөржилтийг хагшаасны хуримтлалаар ихэсгэдэг гэдгийг харуулна.
Далайн эргийн хамгаалалт
Далайн эргийн орнууд газар тариалан эрхлэх, суурьшилт бий болгох зорилгоор далайн эргийг тэлж таац газар үүсгэдэг ба таац газрын хүрээгээр давалгаа түрлэгээс хамгаалсан усны хаалтыг барьдаг. Энэ төрлийн усны хаалтыг ихэвчлэн "aboiteau" гэж нэрлэдэг. In the Lower Mainland around the city of, Бритиш Коламбиагийн Ванкувер хот орчмийн нам дор газар усны хаалт (заримдаа "далайн хана" гэнэ) барьж усанд автахаас хамгаалдаг.
Далай үерээс хамгаалах усны хаалтууд нь Вадден тэнгисийн хойт эргийн шугмаар баригдсан байдаг ба энэ орчмийн газар түүхэндээ маш олон удаа далайн үерт сүйтгэгдэж байсан. Иймд тэнд амьдардаг хүмүүс болон засгийн газар хамтдаа далайн шуургаас үүдэлтэй тэнгисийн үерээс хамгаалах зорилгоор комплекс усны хаалтын системийг барьсан байна. Эдгээрийн хамгийн том нь Нидерландад байдаг.
Урсгал чиглүүлэх болон давалгаа таслах усны хаалт
Усны хаалттай төстэй функц бүхий усны барилга байгууламж нь ихэвчлэн гол болон далайн ёроол, эргийн элэгдлийн эсрэг баригддаг. Урсгал чиглүүлэх усны хаалт нь алльювийн хурдастай голд перпендукляр эсвэл тодорхой өнцөг үүсгэж байрлах ба анлуу болон сувгийн эрэг дагуу байрлах бол давалгаа таслагч нь далайн эргийн шугам дагуу төрөл бүрийн байрлалтай байдаг. Баригдсан материалын төрөл шинж чанараас хамааруулан нэвтүүлэх ба үл нэвтрүүлэх гэж ерөнхийд нь ангилна.
Байгалийн усны хаалт
Байгалийн усны хаалт нь хүний хөлөөс зайдуу нам дор газрын гол горхины эрэг орчим бий болдог. Тэдгээр нь голын үерийн татам дотор эргийн зах хэсэгт тогтсон шавар болон шавранцар урт дов юм. Нэгэнт тогтсон байгалийн усны хаалт нь хүний гараар бүтсэн усны хаалт шиг голын татам болон усны хаалтын арын газрыг бага хэмжээний үерт автахаас сэргийлж чаддаг.
Усны хаалтын хуримтлал болон хөгжил нь тахиралдсан буюу меандертай голуудад эрчимтэй байх ба мөн голын усны хөвмөл хагшаасны хэмжээнээс хамаарна. Хөвмөл хагшаасны хэмжээ хэт их бол голын урсгалын хөндлөн огтлол хагшаасыг өнгөрүүлэх хүчин чадал дутагдаж улмаар эргийн дагуу тунаж үлдэх цүлхэх үзэгдлийг бий болгоно. Ингээд дараачийн хэд хэдэн үерийн турш усны хаалтын бие бэхжилтээ авч томорно. Голын голдиролд харгиа ихтэй бол өмнө үүссэн усны хаалтыг хагшаастай ургсгал давж усны хаалт гадна талаасаа өргөжинө.
Үүнтэй адил зарим голын адагт далайн шуурганы улмаас хөвмөл хагшаас эрэглүү туугдаж байгалийн усны хаалтыг үүсгэх тохиолдол Шар мөрний адагт илэрдэг.
Усны хаалтын эвдрэл ба задрал
Зарим үед усны хаалт дээгүүр ус хальсанаас бол заврах ба энэ нь ховор тохиолдох боловч хамгийн аюултай эвдрэл байдаг. Үерийн усны түвшинг зөв тооцсон тохиолдолд усны хаалтын хяраар ус халихгүй.
Шадар гурван цэрэг
Шадар гурван цэрэг (Les Trois Mousquetaires; 1844) нь Францын зохиолч Алэксандр Дюмагийн ном юм.
Дюма уг зохиолдоо дундад зууны үеийн улс төрийн байдал, тэр үеийн амьдралыг нүдэнд харагдтал уран бодитойгоор дүрсэлсэн байдаг. Зохиолын гол дүр болох Д'Артанъян гэгч зальтай, овжин, эрч хүчээр дүүрэн Гаскон залуу Франц улсын шадар цэргийн албанд элсэн орж өөр шигээ хүч тэнхээ ид бяраар дүүрэн 3 найзтай болно. Ингээд л тэр 4-ийн адал явдал эхэлнэ. Тэдний замд хаан, хатан, хамба 3-ын зөрчил, үхэл хагацал, хайр сэтгэл, хууран мэхлэлт гээд юм юм л гардаг.
Зохиолын гол баатар Д`Артанъян нь зохиолын нэр шадар гурван цэргийн нэг нь биш. Тэдгээр шадар цэргүүд нь түүний найз Арамис, Портос, Атос нар юм. Александр Дюма уг зохиолын үргэлжэл 20 жилийн хойно, Бражелон бэйл-10 жилийн дарааг бичсэн бөгөөд эдгээрийг Д`Артаняны романууд гэнэ.
Түүх
д Артанъян нь түүхэн бодит хүн бөгөөд францын ван Людовикийн шадар хүн байсан бөгөөд францын маршал цолтой хүн байсан байна.
Цахим холбоос
Ангилал:19-р зууны утга зохиол Ангилал:Александр Дюмагийн (эцэг) бүтээл Ангилал:Д’Артанъян Ангилал:Утга зохиолын бүтээл Ангилал:Франц хэлээрх утга зохиол Ангилал:Түүхэн роман Ангилал:Хүүхэд- ба өсвөр үеийнхний уран зохиол
Падаунг
Каяан буюу Падаунг нь Мьянмарын үндэстний цөөнх болох Төвд-Бирм угсааны Карэнни үндэстний дэд бүлэг юм. Каяан нь дараах бүлгүүдэд хуваагдана: Каяан Лахви (Падаунг MY ပဒေါင် гэвэл эднийг заана), Каяан Ка Хаунг (Гэхо), Каяан Лахта, Каяан Ка Нган, Каяан Гэбар, Каяан Кахи буюу Каяав. Падаунг гэдэг нь урт хүзүүт гэсэн утгатай.
Домог
Падаунг отгийнхон маш баян чинээлэг амьдралтай байжээ. Амьдралын чинээлэг байдалдаа ташаарсан Падаунгийн эмэгтэйчүүд ажил хийх нь байтугай бурханд мөргөхөө ч бүр больжээ. Үүний гайгаар, түүнд хорссон “бурхан” тэдний эмэгтэйчүүдийг устгахаар эрэгтэйчүүд нь гадуур ажилд явж хот айлд дан эмэгтэйчүүд үлдсэн үед нь араатан баруудаа явуулж, эмэгтэйчүүдий нь багалзуурдуулан бариулдаг байжээ. Үүнээс болж Падаунг отгийнхон эмэгтэйчүүдээ тэр аюулаас хамгаалахын тулд тэдний хүзүүнд нь зэс цагариг хийдэг болсон гэнэ.Тэгээд, он жил улирсаар эмэгтэйчүүдийн хүзүүнд цагариг хийх явдал одоо үед тэдний эртний уламжлалтай зан заншлын нэг болон хувирсан аж. Хүзүүндээ гоё өнгөт цагаригийг олноор зүүхийн тулд энэ отгийн эмэгтэйчүүд хүзүүгээ багаасаа сунгаж бэлтгэдэг байна. Үүнээс үндэслэн, энэ отгийнхныг “Падаунг” -урт хүзүүт гэж нэрлэдэг болсон аж. Падаунгийн эмэгтэйчүүд зэс цагаригийг бүсэлхийдээ ч, гартаа ч хийдэг бөгөөд тэдний энэхүү гоёл чимэглэлийн зүйлсийн хүндийн жин нь 10 кг ч хүрдэг юм. Үүнийг ажил хийж явахад ч авдаггүй. Эмэгтэй хүүхдийг таван нас хүрсний дараа нэгэн сартай шөнө түүний хүзүүнд анхны цагариг хийх найр хийдэг. Анхны цагаригийн өндөр нь 10 см байдаг бөгөөд үүнийг хоёр жилийн дараа сольж 2 дахийг нь хийнэ. Эцэст нь, эмэгтэй хүүхдийг 11 нас хүрэхэд сүүлчийнх болох дөрөв дэх цагаригийг хийнэ. Энэ үед түүний хүзүү 20 см хүртэл уртассан байдаг. Энэ сүүлчийн цагариг хэдийчинээ өргөн байвал, тэр эмэгтэйг улам гоё ганган гэж хэлдэг бөгөөд түүнтэй хань нөхөр болохыг хүсэгч хүн ч олон байдаг гэж үздэг. Цагаригийн хэмжээ нарийн буюу өргөн байх нь тэр эмэгтэйн хир зэрэг хөрөнгө амьдралтай гэдгийг бас харуулах аж. Учир нь Падаунгийнхнаар зэс бол хамгийн үнэт металл, өөрөөр хэлбэл алт юм. Эмэгтэйчүүд энэ цагаригуудыг хүзүүнээс ер салгахгүй. Анхандаа хооллож, унтахад жаахан зовдог боловч, сүүлд дасаад ирэхээр цагариггүй явах их хэцүү гэж тэд ярьдаг. Хүзүүний яс хоорондын мөгөөрсүүд нь сунаж, мах нь нимгэрчихдэг учир цагаригуудыг авчихсан хүний хүзүү нь ийш тийш ганхан, толгойгоо дааж чадахгүй болчихдог гэж ярилцдаг.
Зэс цагариг энэхүү отгийн “эрүүгийн хуулинд” ч зохих байр эзэлдэг. Хэрэв эмэгтэй хүн гэр бүлийн талаар тогтворгүй зан гаргавал, нөхрийнхөө шаардлагаар хүзүүний нь зэс цагаригуудыг авч хаядаг юм. Энэ нь цаазаар аваачихтай адил шийтгэл болдог байна.
Падаунгийн эрэгтэйчүүд нь өндөр нуруутай, том биетэй, дайчин зоригтой, цөм сайн гөрөөчин байдаг. Падаунгийнхан нийтдээ 30 шахам мянган хүн амтай. Ихэвчлэн Мьянмарын Каяах мужид оршин суудаг.
Ангилал:Мьянмарын угсаатны бүлгүүд
Ассассин
Ассассинууд (الحشاشين Ḥashāshīn, мөн Hashishin буюу Hashashiyyin, / Hašišiyun (ЮниПерс)) гэдэг нь 1092 оноос 1265 оны хооронд Сири, Персийн зарим хэсэгт үйл ажиллагаа явуулж байсан Низари Исмаилизм урсгалын шашны бүлгэм юм. Ассассинууд Персийн Хассан-и Саббахаар удирдуулан уул хадаар орогнож, Персийг захирч байсан Сельжукийн Суннит урсгалын эрх баригчдын эсрэг зэвсэгт тэмцэл явуулдаг байсан аж.
'Ассассинууд' хэмээх нэр дундад зууны үед тэдний дайснууд доромжилсон утгаар нэрлэх болсноос үүдэлтэй. Hashish гэдэг нь "орон гэргүй хүн, цөлөгдөгч" буюу "хог шаар" гэсэн утгатай болно. Орчин үеийн англи хэлний "аллага" буюу assassination хэмээх үг нь уг нэрнээс гаралтай юм. Марко Поло зэрэг аялагчдын бичиж үлдээсэн тэмдэглэлд тэд алуурчин болохоор бэлтгэгдсэн, нийгмийн дайснууд мэтээр дүрслэгдсэн байдгаас ийн нэрлэх болжээ.
1256 онд Хүлэгү урьд хожид цуглуулаагүй их Монгол цэрэг цуглуулж аян дайнд морджээ. Мөнх хааны зарлигаар нийт эзэнт гүрний арван дайчин бүрийн нэгийг Хүлэгүгийн цэрэгт дайчлан цуглуулсан. Ассасинуудтай байлдан хэдэн удаагийн оролдолгоор ялан дийлсэн.Тэрбээр Луруудыг амархан дийлсэн бөгөөд түүний нэр хүндээс айн сүрдсэн Ассассинууд нэвтэршгүй бат бөх цайз болох Аламутаа эсэргүүцэн тулалдахгүй тавьж өгчээ.
Эбола
Эбола вирусын өвчин нь (өмнө нь Эболагийн цусархаг халууралт гэж нэрлэдэг байсан) цочмог явцтай үхлийн аюулд хүргэх өндөр эрсдэлтэй вирусээр дамжин халдварладаг өвчин юм. Тус өвчний дэгдэлт халуун орны ой шугуй бүхий төв болон баруун Африкийн орнуудад голчлон бүртгэгдсэн. Халуун орны зэрлэг амьтдаас тухайлбал сармагчин, жимсний сарьсан багваахай зэрэг амьтнаас хүнд халдварлан улмаар хүнээс хүнд дамжин дэгдэлтийн түвшинд хүрдэг. Халдварлагдсан хүмүүсээс 90 хүртэлх хувь нь нас барах магадлалтай.
Эболагийн цусархаг халууралт өвчнөөр Африкийн Гвиней улсын иргэн 2013 оны 12-р сард өвчилж, улмаар хөрш зэргэлдээ Сьерра Леон, Либери, Нигери улсуудад уг халдвар тархан, 2014 оны 8-р сарын 8-ны байдлаар 1779 тохиолдол бүртгэгдснээс 961 тохиолдол буюу нийт өвчлөгсдийн 54.0% нас барсан байна.
ДЭМБ /Дэлхийн эрүүл мэндийн байгууллага/ уг халдварын нөхцөл байдлыг авч хэлэлцээд, өндөр эрсдэл бүхий нийгмийн эрүүл мэндийн аюултай, онцгой нөхцөл байдал үүссэнийг зарласан байна.
Халдвар дамжих зам
• Өвчилсөн хүний гэмтсэн арьс салст, цус, шээс, бөөлжис, үрийн шингэн өтгөн болон тэдгээрээр бохирлогдсон орчны эд зүйлстэй шууд харьцах замаар халдвар дамжина. Нас барсан өвчтнийг оршуулах үед эмгэнэж гашуудсан төрөл төрөгсөд нь бие махбодитой нь хүрэлцэх үед мөн халдвар дамждаг болох нь тогтоогдоод байна.
• Өвчин тусаад эдгэсэн хүний үрийн шингэнд вирус 7 долоо хоног (49 хоног) хүртэлх хугацаанд хадгалагдаж халдварлуулах боломжтой.
• Өвчтнийг хэвтүүлэн эмчлүүлж буй эмнэлгийн ажилтнууд халдвар хамгааллын чанд дэглэмийг сахиж мөрдөөгүй тохиолдолд халдвар эмнэлгийн дотоод халдвар байдлаар дэгдэх аюултай.
Өвчний шинж тэмдэг
• Халдвар авсан цагаас өвчний шинж тэмдэг илрэх хүртэлх нууц үе нь 2-21 хоног үргэлжилдэг.
• Гэнэт өндөр халуурч эхлэх ба бие сульдаж, булчин өвдөх, толгой өвдөх, хоолой эмзэглэлтэй болж өвдөх зэрэг шинж тэмдгүүд илэрч дараа нь бөөлжих, суулгах, тууралт гарах зэрэг шинжүүд нэмэгдэнэ.
• Хүнд болон амь насанд аюултай үедээ цусархаг диатез илэрч, элэгний, бөөрний дутал, Төв мэдрэлийн системийн өөрчлөлт болон олон эрхтэн системийг хамарсан хүндрэлд хүргэнэ. Лабораторийн шинжилгээгээр цусны цагаан эс, тромбоцитийн тоо цөөрч, элэгний ферментүүдийн хэмжээ ихэснэ.
Оношилгоо
• Эбола вирусын өвчний оношийг тавихын өмнө хумхаа, шигеллёз, холер, менингит зэрэг бусад вирусын шалтгаант цочмог өвчнүүдийг оношлуулах ёстой.
Вакцин ба эмчилгээ
• 2014 оны хагасын байдлаар уг өвчнөөс сэргийлэх батлагдсан вакцин болон өвөрмөц эмчилгээний арга байхгүй байна. ОХУ-н эрдэмтэд Эбола вирусын эсрэг вакциныг амжилттай туршаад байгаа.
Зөвлөмж
Хилийн дээс алхаж буй зорчигчдод дараахь зөвлөмжийг хүргэж байна.
• Дэгдэлт бүртгэгдэж буй Африкийн улс орнуудад онцгой шаардлага гарахгүй бол аялал жуулчлал, албан болон хувийн ажлаар зорчихгүй байх.
• Зайлшгүй шаардлагаар дээрх бүс нутгийн улс орнуудад очих тохиолдолд:
• Халдвар авсан байж болзошгүй хүний цус, биеийн бусад шингэнд хүрэлцэхээс зайлсхийх;
• Тохиолдлын бэлгийн хавьталд орохгүй байх;
• Үхсэн болон өвчтэй зэрлэг амьтны эд эрхтэн, сэг зэмээр оролдохгүй байх;
• Өвчтэй байж болзошгүй хүний хэрэглэсэн болон хүрсэн эд зүйлс нэн ялангуяа цусаар бохирлогдсон зүү тариур зэрэгт хүрэхгүй байх.
• Шаардлагатай тохиолдолд таны эрүүл мэндийг хамгаалах, урьдчилан сэргийлэх зорилгоор ашигладаг тул өөрийн орны хилээр болон зорчин яваа гадны улс орны хилээр нэвтрэхэд бөглөдөг маягт дээрх (орох, гарах хуудас arrival/departure card) гэрийн хаяг, буух буудал, байрлах байр, холбоо барих хувь хүн/албан байгууллагын хаяг, утасны дугаарыг үнэн зөв алдаа мадаггүй бөглөх.
Ангилал:Өвчин
Ким Минь-хи
Ким Минь-хи (김민희 ~ [ким миний]; 1982 онд төрсөн) — Өмнө Солонгосын жүжигчин.
200px|left|thumb|Ким Минь-хи
Жүжигчин
Ким дунд сургуульд байхдаа өсвөр үеийнхний сэтгүүлд зураг авахуулж эхэлсэн. 1999 оноос ахлах ангийн сурагч болж олон ангит кинонд тоглосноос хойш жүжигчин болов. 2000, 2002 оны SBS телевизийн олон ангит киноны шагналаас шилдэг шинэ жүжигчин, олны таашаал, 2008 оны Пэгсан урлагийн шагнал, Пүсаний кино шагналаас тус бүр шилдэг эмэгтэй жүжигчин, 2013 оны Пэгсан шагнал, Хөх луу кино шагналаас шилдэг эмэгтэй жүжигчин, олны таашаал зэрэг шан гарджээ.
Хувийн амьдрал
Ким Миньхи жүжигчин И Жон-жэ, загвар өмсөгч И Сү-хёг, жүжигчин Чу Инь-сонтой үерхэж байсан.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1982 онд төрсөн
Жейми Грегг
Жейми Грегг (Jamie Gregg, 1985 оны гуравдугаар сарын 18-нд Эдмонтон хотод төрсөн) нь Канадын тэшүүрчин юм. 2010 оны олимпийн наадамд оролцохдоо 500 метрийн зайд шагналт наймдугаар байрт шалгарч байв.
Холбоос
Ангилал:Канадын тэшүүрчин Ангилал:Канадын олимпын оролцогч Ангилал:2010 оны өвлийн олимпод оролцогч Ангилал:2014 оны өвлийн олимпод оролцогч Ангилал:Канадчууд Ангилал:1985 онд төрсөн
Түрүү булчирхай
thumb|300px|Түрүү булчирхайн байрлал
Ангилал:Эр хүйсийн бэлгэ эрхтэн Ангилал:Экзокрин булчирхай
Паркур
Parkour гэж юу вэ?
Та замыг юу гэж боддог вэ? Зам гэдэг зөвхөн гудмаар холхилдох хүмүүс эсвэл хоорондоо сүлжилдэн давхих машинуудын явдаг зүйл гэж үү, тиймээ таны зөв. Гэхдээ би хүний явдаг замыг хэлж байна. Дараа та гадагш гарахдаа хаа ч юм бэ явж байгаад ойр хавийн байгаа эд зүйлс, хүмүүс цаашлаад хүрээлэн буй орчноо сайтар ажиглаад нэг үзээрэй. Танд юу харагдах бол маш олон төрлийн гадаргууг та олж харах болно, байшингууд, хашаанууд, модод, гудамжны сандал ер нь юу ч харагдаж магад. Гэхдээ тэр бүхий л гадаргуу дээр зам бий гэвэл та итгэх үү?
Николай Коперник
Николай Коперник буюу Миковай Коперник (польш. Mikołaj Kopernik,герм. Niklas Koppernigk, латин. Nicolaus Copernicus, 1473 оны 2 сарын 19-нд Польшийн Торунь хотод төрсөн– 1543 оны 5 сарын 24) Сэргэн мандалтын үеийн польшийн одон орон судлаач, математикч, эдийн засагч байв. Анхны шинжлэх ухааны хувьсгалын эхлэл болсон Дэлхийг нар болон бусад од гаригууд тойрдог гэсэн онолыг няцааж нарыг дэлхий болон бусад гаригууд тойрдог /нар төвтэй тогтолцоо/ гэх онолыг баталсан эрдэмтэн.
Амьдрал
Суут астрономич Николай Коперник Польшийн Торунь хотноо төржээ. Бага наснаасаа эцэг эхээс өнчирч хоцорсон түүнийг нагац ах нь хүмүүжүүлж хүний зэрэгт хүргэсэн байна. Хүүхэд байхаасаа сурч мэдэхэд сэтгэл санаагаа бүрэн зориулсан Н.Коперник эхлээд Польшид 1491 онд Краковын Их сургуульд, дараа нь 1497 онд Италид Болоний Их сургуульд элсэж сүүлд 1503 онд Феррара-гийн Их сургуульд шалгат өгч хос дээд боловсрол эзэмшжээ. Хэдийгээр түүний үзсэн эрдмийн ихэнх нь шашны ном байсан боловч авхаалж самбаагаараа өмнөх болон өөрийн үеийн агуу их математикчид, одон орны бүтээлтэй гүнзгий танилцжээ. Үүний зэрэгцээ гүн ухаан, төр эрх, анагаах ухаанд суралцаж алс нутгаас эх орондоо тал бүрийн өргөн мэдлэгтэй эргэж ирсэн байна. Н.Коперник нутагтаа ирэн Варми болон Фромборкт сүм хийдэд дээгүүр алба хаангуутаа инженерийн ба эмнэлгийн албанд өдрийн цагаа зарцуулан, шөнийн цагт чөлөө зав гарган одон орны судалгааны ажил хийж эхэлжээ. Тэрээр өвлийн хүйтэн, жавар салхийг тэвчин чадал муутай төхөөрөмжөөр ажиллаж, байсан боловч мохолгүй чармайсаар 40 эргэм насандаа агуу их нээлт хийж "Тэнгэрийн эрхсийн хөдөлгөөний тухай" гэдэг алдарт бүтээлээ туурвижээ. Энэ бүтээлээрээ Н.Коперник дэлхий бол бүх орчлон ертөнцийн төвд хөдөлгөөнгүй оршдог гэж үзэж, бусад одон ертөнц бурханы зохиолоор түүнд зориулагдан оршдог гэсэн урьдах үеийн ойлголтод хатуу цохилт өгсөн юм. Тэрээр Буд, Ангараг, Сугар болон бусад гарагууд нь дэлхийг тойрч байдаг биш, харин Дэлхийн хамт нарыг тойрдог гэсэн дүгнэлт хийж Нарны системийн гарагуудын хөдөлгөөний байдлыг харуулсан зураг зохиосон билээ. Н.Коперник геометрийн нарийн тооцоо томьёо хэрэглэн нар төвтэй системийн онолыг бий болгсон нь Нар ба гарагуудын хоорондох харьцангуй зайг бодож гаргах, гараг Дэлхийн хоорондын зайнаас шалтгаалан оддын гялалзалт буурч, өөрчлөгддөг шалтгааныг үнэн зөв тайлбарлах боломж бүрдүүлжээ. Ийнхүү Н.Коперник олон зуун жил ноёрхсон Птолемейн сургаалыг үгүйсгэснээр сүм хийдийнхний галзуурсан эсэргүүцэлтэй тулгарчээ. Тэр үед шашны сургаалын эсрэг боссон хэн боловч тэрсүү үзэлтэнд тооцогдож, тийм хүнд анафем хэмээх үзэшгүй муухай ял шийтгэл ноогддог байв. Н.Коперник шашны шийтгэлээс болгоомжлон өөрийн бүтээлийг хэвлүүлэхийг 30 гаруй жил хойш тавьсаар нас барахынхаа өмнөхөн хэвлэлд шилжүүлжээ. “Н.Коперникийн нээлт зөвхөн одон орны судлалд төдийгүй байгалийн шинжлэл, ертөнцийг үзэх үзэлд бүхэл бүтэн хувьсгал хийсэн бөгөөд Тэнгэрийн эрхсийн хөдөлгөөний тухай ном хэвлэгдэн гарсан явдал шашны номлолоор байгалийн хуулийг тайлбарлах ямар ч боломжгүйг харуулснаараа чухал юм” гэж Ф. Энгельс үнэлэн бичжээ.
Паркур
Гарал үүсэл:
Анх Дэлхийн I дайнаас өмнө Францын усан цэргийн офицер Georges Hébert дэлхийн олон оронд аялал хийсэн байна. Ийнхүү аялж явахдаа тэрээр Африк тивийн олон уугуул иргэдтэй уулзжээ. Тэгээд өөрийн тэмдэглэлдээ: “Тэдний бие нь үнэхээр эрүүл чийрэг бөгөөд гайхалтай тэсвэр хатуужилтай, хурдан шалмаг басхүү чадварлаг байж билээ. Гимнастик ч юмуу элдвийн дасгалын тусламжтайгаар тэд ийм төгс биетэй болоогүйэ, харин тэднийг ийм чанга биетэй болоход хүрээлэн буй орчин, байгаль эх л тэдэнд тусалжээ” хэмээсэн байдаг. Удалгүй 1902 оны 5-р сарын 8-нд Saint-Pierre, Martinique байх үед нь Pelée хэмээх галт дэлбэрэн оргилсон агаад тэрээр тэндхийн 700 гаруй хүний хамт арайхийн эсэн мэнд зугтан гарч чадсан гэдэг. Энэхүү явдал нь түүнд хүчтэй сэтгэгдлийг үлдээсэн бөгөөд хүнд гэнэтийн аюулаас зугтан гарах атлетик чадвар үнэхээр хэрэг болдгийг ойлгожээ. Тэрээр дараа нь Францын Reims-ийн коллежид биеийн тамирын багшаар ажилд орсон бөгөөд түүний хичээлээ заах аргачлал нь хаа ч байхгүй өвөрмөц байлаа. Тэрээр оюутнуудад нөгөө л нэг сагс воллейбол, эсвэл байдаг л элдвийн сунгалтын дасгалуудыг заахын оронд байгальтай дасан зохицож, хүрээлэн буй орчиндоо уусах талаар сургалт явуулах болжээ. Жишээлбэл: зүгээр алхах гүйх үсрэхээс эхлээд нэг биетээс нөгөөд шилжих, тэнцвэрээ олох, авирахаас гадна шидэх, усанд сэлэх гээд л) Энэ бүхнийгээ гурван үндсэн хэсэгт хуваажээ. Дэлхийн I ба II дайны үед энэ нь цэрэг, цагдаа болоод онцгой байдал, гал сөнөөгчдийг бэлтгэх хөтөлбөрт parcours du combattant нэртэй бүхэл бүтэн курс болон хичээллэх болжээ. Тиймээ энэ бол ердөө л эхлэл нь... Удалгүй David Belle хэмээх чадварлаг нэгэн залуугийн тусламжтайгаар Parkour нь жинхэнэ спорт болтлоо хөгжсөн билээ. Та нар david Belle-г мэдэх байлгүйдээ B-13 киноны Leito-ийн дүрд тоглодог шүүдээ.
Николай Коперник
Николай Коперникийн шинжлэх ухааны хувсалд оруулсан хувь нэмрүүд
Дундад зууны Европт дэлхий ертөнцийн төв бөгөөд нар болон бусад гарагууд түүнийг тойрон эргэдэг гэдгийг нийтээрээ хүлээн зөвшөөрдөг байв. МЭ 2 – р зуунд Птоломейн геоцентрик (дэлхий төвтөй) сансар огторгуйн систем зохион бүтээж, МЭ 4 – р зуунд Аристотель энэ сансар огторгуйн системийг олонд танилцуулсан юм.
16 – р зууны эхэн үед Николай Коперник нар төвтөй онолыг дэвшүүлсэн ба үүнийгээ 'De Revolutionibus Orbium Coelestium Libri Sex' (Тэнгэрийн бөмбөрцөг дээрх 6 ном) д танилцуулсан юм. Коперникийн сансар огторгуйн загвар Аристотель болон Птоломейн загваруудыг эсрэг байсан ч тэр үедээ Коперникийн үзэл няцаагдсан, Аристотелийн ертөнцийг үзэх үзэл нь Ньютоны инерц, татах хүц болон хөдөлгөөний онолоор солигдсон. Энд Коперникийн хувьсгал шинжлэх ухааны дундад зууны ертөнцийг тайлбарын өөрчлөлтийг бүрдүүлсэн үзэлд хэрхэн нөлөөлснийг судлах зорилготой. Коперникийн гавьяаг таашаахын өмнө тэр цаг үед ямар үзэл баримталалын талаархи ойлголттой байх нь чухал юм.
Дороти Хайман
Дороти Хайман (Dorothy Hyman, 1941 оны 5 сарын 9-нд төрсөн) нь Их Британийн хөнгөн атлетикч, ойрын зайн гүйгч юм.
Николай Коперник
Николай Коперникийн шинжлэх ухааны хувсалд оруулсан хувь нэмрүүд
Дундад зууны ертөнцийн схем нь дэлхий төвтөй байсан. Тэр нь дэлхий ертөнцийн төвд хөдөлгөөнгүй оршоод нар болон бусад гарагууд түүнийг тойрон эргэдэг гэж үздэг байжээ. Хэдий тийм ч геоцентризм нь (дэлхий төвтөй үзэл) эсэргүүцэлтэй тулгарж байсан. 1375 аад оны үед Оккамистчууд Парис орчмоор философи болоод шинжлэх ухааны судалгаанд анхааран завгүй байсан. Аристотелийн физикд итгэж байсныг үл харгалзан Буридэн инерц болон татах хүч нь жигд хурдсах хөдөлгөөн гэсэн санааг дэвшүүлсэн. Орезмийн Николас аналитик геометрийн санааг бүтээж, жигд хурдсах хөдөлгөөний томьъёог олсон ба дэлхийн тойргийн талаар маргажээ.
Дороти Хайман
Тэрээр 1960 оны Ромын олимпоос мөнгө, хүрэл медаль зүүсэн бол 4 жилийн дараа Токиогийн олимпоос Жанет Симпсон, Мэри Ранд, Дафне Арден нарын хамтаар буухиа гүйлтэд хүрэл медаль хүртсэн байна.
Төвлөн засах яам
Төвлөн засах яам буюу хятадаар Жун Шу Шэн нь (ханз:中书省, пиньинь галиг:Zhōng shū shěng) Сүй улсын үед анх байгуулагдсан төрийн засаг захиргааны тогтолцоо юм. Тан, Сүн, Ляо, Жинь, Юань улсууд шууд авч хэрэглээд, Мин улсын эхэн үед хэрэглэж байгаад 1380 оноос дахин хэрэглэхээ больсон юм. Хубилай хаан, 1260 оноос өмнө нь Өгэдэй хааны байгуулж, Мөнх хааны татан буулгасан төрийн тогтолцоог дахин сэргээж, зарим нэг өөрчлөлт оруулан хуучин Алтан улс, Сүн улсын эзэлсэн нутгуудад байгуулсан.
Паркур
Parkour-аар хичээллэх тухайд:
Магадгүй танд энэ бүхэн утгагүй мэт санагдаж болох юм. Зүгээр л ямар ч зорилгогүй мэт үсэрч харайгаад л, гүйгээд л...Хэрвээ та ингэж бодож байвал том эндүүрч байна. Туршаад үз л дээ. Газраас гурван метрийн өндөрт гарахад л толгой тань эргэх вий. Газраас дээш хоёр метр өндөрт өргөгдсөн саад дээгүүр гарах гээд үздээ. Тэгээд та ойлгох болно...